**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

«Գնումների աջակցման կենտրոն» ՊՈԱԿ-ում 19.02.2016թ. ստացվել է բողոք:

**Բողոք բերող անձ`** «ԱրմենՏել» ՓԲԸ

**Պատվիրատու`** ՀՀ աշխատանքի և սոցիալական հարցերի նախարարություն

**Գնման ընթացակարգի ծածկագիրը և առարկան`** «ՇՀԾՁԲ-15/25» ծածկագրով շրջանակային համաձայնագրերի միջոցով գնում կատարելու ընթացակարգ, հեռախոսային կապի ծառայությունների ձեռքբերում:

**Բողոքի առարկան և պահանջը`**

1. Դադարեցնել ՀՀ աշխատանքի և սոցիալական հարցերի նախարարության կողմից «ՇՀԾՁԲ-15/25» ծածկագրով շրջանակային համաձայնագրերի միջոցով գնում կատարելու ընթացակարգի գնահատող հանձնաժողովի 2016թ. փետրվարի 9-ին կայացած նիստի արձանագրությամբ կայացված` «ԱրմեՏել» ՓԲԸ-ի հայտը մերժելու և «Օրանժ Արմենիա» ՓԲԸ-ին առաջին տեղը զբաղեցնող ճանաչելու մասին որոշումները:
2. Որպես միջանկյան ընթացակարգ` կիրառել ժամանակավոր միջոց և կասեցնել «ՇՀԾՁԲ-15/25» ծածկագրով շրջանակային համաձայնագրերի միջոցով գնում կատարելու ընթացակարգը:

Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**